文相生辰祝壽
作者：强至
朝代：宋

paragraphs: 盈數號良月，應鍾飛律灰。
當年凝間氣，此際毓元台。
出契千齡運，居爲百辟魁。
智多全德水，位峻冠朝槐。
經世雄門盛，熙邦鉅業開。
賚商名掩傅，平蔡略輕裴。
肅物嚴秋去，充閭慶旦來。
最誰興善頌，蒙顧實微才。
圭衮榮長享，松筠歲不摧。
相階常煥耀，巖石鎮崔嵬。
適限縻官句，無緣薦壽杯。
應天五福外，更願事康哉。